# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 16

от 30.09.2021 г.

**Р Е Ш Е Н И Е**

**№ КЗЗ – 16**

**от 30 септември 2021 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава трасе за проектиране, с което се засяга около 7673 кв. м земеделска земя, пета категория, поливна, собственост на Община С., за изграждане на обект: „Транспортен достъп - пътна връзка с общински път BLG 1240“, поземлен имот с идентификатор 65334.159.159, 65334.159.496 и 65334.159.647 по КККР на гр. С., местност "Хано", община С., област Б., при граници, посочени в приложените скици и проект на ПУП – ПП.

**2.** Утвърждава площадка за проектиране, с която се засяга общо около 27922 кв. м земеделска земя, неполивна от която 6000 кв. м, шеста категория, собственост на Община К., за изграждане на обект: „Площадка за третиране на неопасни строителни отпадъци“, поземлен имот с идентификатор 36498.37.370 по КККР на гр. К. и 21922 кв. м общинска собственост, за изграждане на транспортен достъп до обекта, за нуждите на Община К., от която 21177 кв. м шеста категория, на територията на гр. Карлово и 745 кв.м пета категория, на територията на с. Д., община К., област П., при граници, посочени в приложените скица, проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

**3.** Утвърждава площадка за проектиране, с която се засяга около 1000 кв.м. земеделска земя, десета категория, неполивна, собственост на Община Д., за изграждане на обект: „Наблюдателна кула и площадка за превенции от пожар“, поземлен имот с идентификатор 73105.13.583 по КККР на с. Т., местност „Краево“, община Д., област С., при граници, посочени в приложените скица и проект на ПУП – ПРЗ.

**4.** Утвърждава площадка за проектиране, с която се засяга около 13 967 кв.м. земеделска земя от четвърта категория, неполивна, частна собственост, за нуждите на община А. от изграждане на обект„Гробищен парк гр. И.”, поземлени имоти с идентификатори 32278.8.9, 32278.8.11 и 32278.8.12 по КККР на гр. И., местност „До стрелбището“, община А., област В., при граници, посочени в приложените скици.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**5.** На 2 781 кв.м. земеделска земя, девета категория, неполивна, общинска собственост за изграждане на обект: „Обособяване на паркинг в поземлени имоти с идентификатори 20746.10.269 и 20746.10.271 по КККТ на гр. Д.“, поземлени имоти с идентификатори 20746.10.269 и 20746.10.271 по КККР на гр. Д., община Д., област К., при граници, посочени в приложените скици и влязъл в сила ПУП – ПЗ.

На основание чл. 30, ал. 2 от ЗОЗЗ за земите от общинския поземлен фонд се заплаща местна такса, определена от общинския съвет.

**6.** На 13 921 кв. м земеделска земя, четвърта категория, неполивна, собственост на Община Н., върху която е извършено строителство на обект: "Стадион, спортни терени, паркинг и трафопост", поземлен имот с идентификатор 61056.65.17 по КККР на с. Равда, местност „Чатал тепе“,община Н., област Б., при граници, посочени в приложената скица и влязъл в сила ПУП – ПЗ.

Инвеститорът на обекта да заплати на основание чл. 30, ал. 2 от ЗОЗЗ, местна такса, определена от общинския съвет.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**